Cortinarius mussivus

Cortinarius mussivus Cortinariaceae familiako onddo espezie bat da.

Sinonimoak: Cortinarius russeoides, Hebeloma mussivum, Meliderma mussivum, Phlegmacium russeoides .

 Deskribapena 
Kapela: 3,5 eta 7 cm bitarteko diametrokoa, ganbil-lautu-titiduna, irregular samarra, likatsua hezetasunean, distiratsua lehorrean, arre uniforme kolorekoa, edo orban marroi edo sepia koloreko tipikoekin hondo hori-berdexkaren gainean.

Orriak: Hasieran horixka-berdexka kolorekoak, gero arre-oliba antzekoak, forma aldakorrekoak: meheak edo lodiak, itsatsiak edo dekurrenteak, ez oso estu, ertz argiagoarekin eta sarri koskekin.

Orri dekurrenteak: Hanka ukitzeaz gain beherantz jarraitzen duten orriak.

Hanka: 4 eta 10 cm bitarteko garaietakoa eta 0,7 eta 2 cm bitarteko diametrokoa, zilindrikoa oinarrira mehetua, klabiformea ere bai, potoloa izan edo mehea izan, hori bizi berdexka koloreekin, oinarriraino arre koloreak hartzen ditu; betea, gero barnehutsa.

Haragia: Hori zikin kolorekoa, usain sarkor bereizgarriarekin, atsegina ez, zapore gozokoa, heldu gabeko artoarena bezalakoa.

Etimologia: Cortinarius hitza, gortinatik dator, gortina eta guzti, errezelaren hondakin bereizgarriak direla eta.  Russeoides epitetoa latinetik dator, gorria esan nahi duen “russus” hitzetik. Gorrirako joera duelako.

 Jangarritasuna 
Ez da jangarria.

 Nahasketa arriskua 
Karaktere diferentzial nabarmenena bere usain sarkor eta iraunkorra da, denbora luzez usaintzean goragalea eta buruko mina sor ditzakeena.

 Sasoia eta lekua 
Koniferoen basoetan edo mistoetan, kare-lurretan.

 Banaketa eremua 
Kanada, Ameriketako Estatu Batuak, Europa (batez Alpeak eta Eskandinavia ere).

 Erreferentziak 

 Kanpo estekak 

Kategoria:Cortinarius
Kategoria:Kanadako onddoak
Kategoria:Ameriketako Estatu Batuetako onddoak
Kategoria:Alpeetako onddoak
Kategoria:Suediako onddoak
Kategoria:Norvegiako onddoak
Kategoria:Finlandiako onddoak
Kategoria:Estoniako onddoak
Kategoria:Frantziako onddoak
Kategoria:Irlandako onddoak
Kategoria:Erresuma Batuko onddoak
Kategoria:Esloveniako onddoak
Kategoria:Italiako onddoak
Kategoria:Austriako onddoak
Kategoria:Alemaniako onddoak